Nafarroako Parlamentuko Mahaiak, 2017ko irailaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mónica Doménech Linde andreak aurkeztutako galdera, Nafarroako Foru Komunitateko Administrazioan eta haren erakunde autonomoetan telelana ezartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko irailaren 18an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Mónica Doménech Linde andreak, Legebiltzarreko Erregelamenduaren 188. artikuluan eta hurrengoetan ezarritakoaren babesean, honako galdera hau aurkezten du, Lehendakaritzako, Funtzio Publikoko, Barneko eta Justiziako kontseilariak idatziz erantzun dezan:

Erantzun al diozue FeSP-UGTk 2017ko maiatzaren 18an erregistratutako proposamenari, zeinak eskatzen baitu Nafarroako Foru Komunitateko Administrazioan eta haren erakunde autonomoetan telelana ezartzea?

Aurrerapausorik eman al duzue langile publikoentzat telelana –bertaratu gabeko modalitateko zerbitzu-ematea– ezartzeko proposamenean, lana eta familia bateragarri egiteari begirakoan?

Nafarroako Foru Komunitateko eta haren erakunde autonomoetako funtzionarioentzat eta kontratupeko langileentzat lana eta familia bateragarri egiteko beste neurririk aintzat hartu al duzue?

Iruñean, 2017ko irailaren 14an

Foru parlamentaria: Mónica Doménech Linde